**ELTE Kémiai Intézet**

**pályázati felhívása

adjunktusi**

munkakör betöltésére

**A közalkalmazotti jogviszony időtartama:**

határozatlan idejű közalkalmazotti jogviszony

leghamarabb 2020. szeptember 1-től tölthető be

**Foglalkoztatás jellege:**

Teljes munkaidő

**Bérezés:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Alkalmazási követelmény:**

Kémiai szakirányú (pl. vegyész, vegyészmérnök, gyógyszerész) egyetemi végzettség,
PhD vagy azzal egyenértékű tudományos fokozat

Az adjunktusi munkakörben történő foglalkoztatáshoz az ELTE Foglalkoztatási Követelményrendszerében foglalt feltételek teljesítése.

**A munkakörbe tartozó feladatok:**

A kinevezendő adjunktus oktatási feladatai között szerepel előadások, számolási gyakorlatok és laborgyakorlatok tartása a kémia következő területeinek egyikén: analitikai kémia, fizikai kémia, szervetlen kémia, vagy szerves kémia, valamint részvétel a Kémia Doktori Iskola munkájában, magyar és angol nyelven. Követelmény önálló kutatások folytatása, szakdolgozók és PhD hallgatók témavezetése. A pályázónak nemzetközi folyóiratokban dokumentált sikeres kutatási eredményekkel kell rendelkeznie. Elvárás aktív részvétel pályázati tevékenységben és kutatási-fejlesztési együttműködésekben, posztdoktori tapasztalat. Előnyt jelent, ha a pályázó kutatási tevékenysége kapcsolódik a tématerületi kiválósági programokhoz.

**A pályázatnak tartalmaznia kell:**

- szakmai életrajz

- eddigi eredményeinek leírása és rövid munkaterv az alábbi formátumban

- MTMT (Magyar tudományos Művek Tára) azonosítószám

- végzettséget igazoló oklevelek, bizonyítványok másolatai

- Nyilatkozat arról, hogy a pályázat anyagába az Egyetem Szervezeti és Működési Szabályzata szerint a kinevezéssel kapcsolatban véleményezési joggal rendelkező bizottságok és testületek betekinthetnek

- sikeres pályázat esetén 3 hónapnál nem régebbi erkölcsi bizonyítvány (kivéve belső pályázó esetén)

A pályázatot elektronikus úton kell benyújtani a dekan@ttk.elte.hu ÉS az intezet@chem.elte.hu email címekre.

**Pályázat beadásának határideje: 2020. április 1.**

**Pályázat elbírálásának határideje: 2020. május 15.**

Az Eötvös Loránd Tudományegyetem, mint álláspályázatot hirdető a nemzeti felsőoktatásról szóló 2011. évi CCIV. törvény 18. § (1) bekezdés d) pontjában foglaltak szerint az álláspályázati jelentkezés keretében benyújtott személyes adatokat a pályázat elbírálásáig kezeli. Az Eötvös Loránd Tudományegyetem munkatársai és vezetői munkaköri feladatuk, illetve vezetői megbízatásuk ellátásával összefüggésben, az ahhoz szükséges mértékben a személyes adataihoz hozzáférhetnek, azokat kezelhetik. A személyes adatok kezelésének, védelmének, valamint az ezzel összefüggő jogorvoslatnak törvényben és egyetemi szabályzatban rögzített szabályairól az ELTE honlapján a Közérdekű információk, közzéteendő adatok, adatkezelés menüpontban (www.elte.hu/kozerdeku) szerepel részletes tájékoztatás

**Az ELTE Kémiai Intézet álláspályázat ajánlott formátuma**

**Név:**

születési hely, év:

BSc (fokozatszerzés éve, intézmény helyszíne) dolgozat címe, témavezető neve:

MSc (fokozatszerzés éve, intézmény helyszíne) dolgozat címe, témavezető neve:

PhD (fokozatszerzés éve, intézmény helyszíne) dolgozat címe, témavezető neve:

Posztdoktori kutatás helyszíne, a kutatás témája és a témavezető neve:

**Tények és eredmények**

1. oktatói tapasztalatok (max. 5 tantárgy / specializáció felsorolása)
2. témavezetői tapasztalatok (TDK, BSc, MSc, PhD, Posztdoktor, stb.)
3. továbbképzések, tanfolyamok (az 5 legfontosabb releváns neve, vizsga, illetve végzettség típusa)
4. dokumentált nyelvismeret (szint és típusa)
5. vezetői és csapatépítői tapasztalatok (tételes felsorolás, max. 500 karakter)
6. munkahelyek /tapasztalatok (tételes felsorolás, max. 1000 karakter)
7. szakértelem, szakterületi jártasság (tételes felsorolás, max. 1000 karakter)
8. MTMT azonosító
9. pályázati részvétel, aktivitás (tételes felsorolás, max. 500 karakter)
10. releváns ajánlólevél (eltérő intézményben dolgozó személytől, max. 3)
11. díjak, kitüntetések (5 legfontosabb)

**Tervek és elképzelések**

1. oktatói (BSc, MSc, TDK, PhD) elképzelései (tételes formában, max. 1000 karakter)
2. kutatói elképzelései (tételes formában, maximum 1 oldal,)
3. szakmai közéleti elképzelései (tételes formában, max. 1000 karakter)
4. elvárásai az ELTE /TTK / Kémiai Intézettől (tételes formában, max. 1000 karakter)
5. egyéb (max. 500 karakter)